דוד אופנהיים

המונח "דוד אופנהיים" מפנה לכאן. אם הכוונה למשמעות אחרת, ראו דוד אופנהיים (פירושונים). רבי דוד אופנהיים (ה'תכ"ד, יוני 1664, וורמייזא – ז' בתשרי ה'תצ"ז, 12 בספטמבר 1736, פראג) היה פוסק ומרא דאתרא של הקהילות היהודיות בערים ניקלשבורג ופראג. נחשב לרב משפיע במיוחד בגין קשריו עם שליטי הקיסרות בארצו. חיבר כעשרים ספרים בהלכה ובאגדה, בהם ספר השו"ת "נשאל דוד". הוא נודע בעושרו הרב שקיבל בירושה מדודו רבי שמואל אופנהיימר ובאוסף הספרים הגדול שלו. נולד בוורמס לר' אברהם אופנהיים, למד אצל רבי גרשון אשכנזי במץ, ואצל רבי יצחק בנימין וולף מלנדסברג. בהמשך למד גם אצל רבי יעקב ז"ק אשכנזי (אביו של רבי צבי הירש אשכנזי), ואצל ר' בנימין וולף אפשטיין בפרידברג (אנ'). בצעירותו התיידד עם הרב יאיר חיים בכרך ועמד עמו בקשרי מכתבים. בהיותו כבן 20 נסמך להוראה, ובגיל 25 מונה לרבה של ניקלשבורג. לאחר עשרים שנה בניקלשבורג הפך לרבה של העיר פראג. הוא נישא לגנענדל, בתו של יהודי החצר ליפמן כ"ץ(אנ') מהנובר שהיה בן דודתו של הרב יצחק בנימין וולף. חתנו הנודע הוא הרב חיים יונה תאומים, מחבר "קונטרס ר' חיים יונה". הרב אופנהיים נודע כחובב ספרים נלהב, אחר המלחמה הטורקית הגדולה הביא ראש מועצת המלחמה האוסטרית, הנסיך אויגן מסבויה, לדודו רבי שמואל אופנהיים, מספר רב של כתבי יד בעברית מטורקיה. הרב אופנהיים היה נוסע למרחקים כדי לרכוש ספר או כתב יד. הייתה לו ספרייה ששמה יצא למרחוק והיו בה אלפי ספרים ומאות כתבי יד. הספרייה עברה אחרי גלגולים לאוניברסיטת אוקספורד לספריית הבודליאנה. משערים שרבים מדברי הדפוס בספרייתו שהם עותקים יחידים מסוגם, שרדו בשל העובדה שהוא נהג לספק לבתי הדפוס הגדולים באירופה נייר משובח יותר מהמקובל באותה תקופה כדי שידפיסו עליו עבורו עותקים מיוחדים מהספרים שהדפיסו. הרב כתב גם בעצמו ספרים: "מועד דוד" ו"סוכת דוד". הרב תמך בעושרו והחזיק בביתו תלמידי חכמים כדוגמת המקובל ר' משה מפראג, מחבר הספר "ויקהל משה". בנו יחידו, ר' יוסף אב"ד האלישוי היה חתן רבי שמשון ורטהיימר. הרב אופנהיים נקבר בבית הקברות היהודי העתיק בפראג, וקברו שופץ בשנת 1978. הדפיס בחייו את ספר השו"ת "נשאל דוד". יתר ספריו נשארו בכתב יד, אבל חלקם יצאו לאור לאחרונה. ספר מגילת ספר עמ"ס מגילה. [לונדון] : מכון צמח דוד, תשפ"ב [2021]. 2019 Joshua Teplitsky, Prince of the press: how one collector built history's most enduring and remarkable Jewish library, New Haven: Yale University Press (הספר בקטלוג ULI) מדיה וקבצים בנושא דוד אופנהיים בוויקישיתוף קטלוג אוסף אופנהיים באתר גוגל ספרים "אופנהיים, דוד", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק א, עמודים 207–208, באתר היברובוקס דוד הלחמי, רבי דוד אופנהיים אב"ד פראג, חכמי ישראל, תל אביב תשי"ח, חלק א', עמ' קכ"א, באתר אוצר החכמה (צפייה חופשית – מותנית ברישום) יצחק דב פלד, תהלה לדוד - תולדות רבי דוד אופנהיים, נספח לשו"ת נשאל דוד, באתר היברובוקס "דוד אופנהיים", במהדורת 1901–1906 של האנציקלופדיה היהודית (באנגלית) רחל ל. גרינבלט, דוד אופנהיים, באנציקלופדיית ייווא ליהודי מזרח אירופה דוד אופנהיים, באתר "Find a Grave" (באנגלית) מחיבוריו ברשת אופנהיים, דוד בן אברהם, נשאל דוד, דסאו, שנת ה'תס"ה, במאגר הספרים הסרוקים של הספרייה הלאומית הגאון ר' דוד אופנהיים, סליחות לעצירת מגפה, תשפ"ב, באתר היברובוקס הגאון ר' דוד אופנהיים, מגילת ספר - על מסכת מגילה, תשפ"ב, באתר היברובוקס דוד בן אברהם אופנהיים (1664-1736), דף שער בספרייה הלאומית אבריאל בר-לבב, רבי אהרן ברכיה ממודינה ורבי נפתלי הכהן כ"ץ, בתוך אסופות, ט, תשנ"ה, עמ' קצט, הערה 50. ספרו מועד דוד על מסכת שבת, בספריית הבודלינה באוקספורד עותק דיגיטלי של הספר סוכת דוד בספריית הבודלינה אוקספורד ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.